**Referat af ekstraordinær generalforsamling 28.06.2017**

1. **Valg af dirigent og referent**

Dirigent: Hans Henrik, referent: Helle

Indkaldelse rettidig, jf. foreningens vedtægter.

1. **Afrapportering fra arbejdsgruppe om småbygninger i baghaven.**

Carsten refererede fra gruppens arbejde. Kommunens svar var blevet husstandsomdelt forud for mødet. Ved mødet blev omdelt arbejdsgruppens oplæg, som Carsten skitserede. Brevet fra Solrød Kommune og oplæg fra arbejdsgruppen er tilgængelige fra foreningens hjemmeside.

Der blev listet tre muligheder:

* + 1. Grundejerforeningen søger om dispensation, jf. reglement 2.2.3.5
    2. Grundejerforeningen søger om dispensation, jf. reglement 2.2.3.5 og fastsætter egne regler gældende for Grundejerforeningen
    3. Grundejerforeningen søger ikke om dispensation

Bestyrelsen oplyste tillige, at såfremt forslag ii bliver vedtaget kan der være en risiko for, at naboer til grundejere, der opfører bygninger, der ikke opfylder kravene, selv skal stå for at anlægge civilt søgsmål. Udgifter hertil kan være temmelig omfattende, idet der skal betales advokatsalær og øvrige sagsomkostninger. Omkostningerne kan derfor hurtigt løbe op. Der blev nævnt eksempler på omkostninger i størrelsesordenen 70.000-250.000 kr. (ref. www.domstol.dk).

Der blev gennemført afstemning om de tre forslag i følgende rækkefølge:

Forslag iii: 20 stemmer for

Forslag i: 9 stemmer for

Forslag ii: 7 stemmer for

Blanke stemmer: 2

Afgørelsen blev herefter, at bestyrelsen på vegne af grundejerne, **ikke** søger Solrød Kommune om dispensation fra byggereglementet 2015, stk.2.2.3.5.

Bestyrelsen mindede om, at det fremgår af kommunens svar, at de inden for et år fra d.d. vil henvende sig til de enkelte grundejere mhp. gennemgang/lovliggørelse af eventuelle bygninger på matriklen. Dette vil ske for ejers regning.

1. **Legepladsen ved Stenløkke – sikkerhed frem for alt**

Legepladsens legestativ og vippeænder er i så dårlig stand, at de er farlige at anvende. Bestyrelsen afspærrer derfor materialerne, og får dem fjernet snarest muligt.

Bestyrelsen ønsker input til, hvordan området skal anvendes fremover, herunder etablering af en ny legeplads til de lidt ældre børn, 6-12 år fx

Bestyrelsen opfordrede til, at grundejerne melder ind med ønsker og gerne deltager i et udvalg, der kan undersøge mulighederne nærmere mhp. fremlæggelse på næste ordinære generalforsamling 2018.

1. **Eventuelt**

Der var ingen kommentarer til dette punkt.

Den ekstraordinære generalforsamling var herefter afsluttet.

Deltagere:

G21, G20, G16, G36, G44, G3, S15, S14, G29, G28, G8, G9, G10, S23, S22, S19, G39, G40, G19, G5, G4, S16, G37, S21, G15, G18, G24, S3, G13, S30, S18, G11, S28, S13, G34, G6, S9, G2 = i alt 38 husstande.